Kari Hesthamar

Kari Hesthamar (født 1971) er en norsk journalist og forfatter som har vært ansatt i NRK siden 1996. Hun har siden 2018 vært redaktør i Svarttrost, et produksjonsselskap som lager historiefortellende podkaster.

Hesthamar kommer fra Ullensvang i daværende Hordaland.

Hun har vært ansatt i NRK siden 1996, de tre første årene i NRK Rogaland. Fra 1999 til 2014 jobbet hun i Radiodokumentaren på NRK P2 i Oslo, der hun lagde flere radiodokumentarer. Hun var leder for Radiodokumentaren fra 2011 til 2014. 

Hesthamar jobbet i perioden 2014-2016 som reporter i dokumentarmagasinet Vårt lille land på TV2. 

Fra 2016 til 2018 var hun ansatt som prosjektleder for podkast i NRK. Høsten 2018 startet hun Svarttrost Produksjoner sammen med Ellen Wisløff og Sindre Leganger, og med Hesthamar er ansvarlig redaktør. Selskapet lager podkast med vekt på historiefortelling, og har levert flere serier og dokumentarer til blant andre NRK, Sveriges Radio og Lydbokforlaget Fabel.

I 2008 utgav hun boken So long Marianne. Ei kjærleikshistorie (Spartacus) om Marianne Ihlens forhold til Leonard Cohen og Axel Jensen. Boken har senere blitt oversatt til flere språk. Hun var også med på antologiene Flukt (Spartacus 2015) og SO LONG. Norske forfattere om Leonard Cohen (Falck forlag 2017).   

I 2017 var hun dramaturg på teateroppsetningen Hvem er den gale? om Arnold Juklerød, som ble satt opp på Teater Ibsen. Regi Morten Cranner.

Hun har vunnet flere priser, deriblant Prix Italia, Prix Europa og Prix Radio.

Hun er datter av den tidligere ordføreren i Ullensvang, Torolv Hesthamar.

 Priser 
 Prix Europa 1999, for Til kommunen skil dykk åt av Kari Hesthamar. Teknisk regi: Tormod Nygaard. Konsulent: Gyrid Listuen.
 Prix Italia 2003, for Eit rom står avlåst av Kari Hesthamar. Teknisk regi: Kåre Johan Lund. Konsulent: Gyrid Listuen.
 Prix Radio 2003, Årets beste program, for Eit rom står avlåst av Kari Hesthamar. Teknisk regi: Kåre Johan Lund. Konsulent: Gyrid Listuen.
 Ouinta Bienal Internacional de radio (Mexico) 2004, for Eit rom står avlåst av Kari Hesthamar. Teknisk regi: Kåre Johan Lund. Konsulent: Gyrid Listuen.
 Prix Europa 2004, for Den brune pakken av Kari Hesthamar. Teknisk regi: Kåre Johan Lund. Konsulent: Berit Hedemann.
 Prix Radio 2004, Årets beste radioprogram, for Den brune pakken av Kari Hesthamar. Teknisk regi: Kåre Johan Lund. Konsulent: Berit Hedemann.
Prix Italia Special Commendation 2004, for Den brune pakken av Kari Hesthamar. Teknisk regi: Kåre Johan Lund. Konsulent Berit Hedemann.
 Prix Europa 2006, for So long, Marianne av Kari Hesthamar. Teknisk regi: Kåre Johan Lund. Konsulent: Berit Hedemann
 Historiefortellerprisen 2006, NRK Fakta
 Prix Radio 2011, Årets spesialprogram, for Tonjes versjon av Kari Hesthamar og Tonje Aursland. Teknisk regi: Merete Antonsen. Konsulent: Berit Hedemann.
 Ullensvang mållag sin pris for god målbruk 2016
 Årets bilde 2016. Videodokumentar 3. pris Frank Melhus (foto), Kari Hesthamar (regi) og Rune Blekken (klipp)http://åretsbilde.no/arkiv/vinnere-2016/ 
 Nominert til årets redaktør i Oslo og Akershus 2022 

 Referanser 

Kategori:Norske journalister
Kategori:Norske forfattere
Kategori:Norske redaktører
Kategori:NRK-journalister
Kategori:Programskapere for NRK
Kategori:Personer tilknyttet TV 2
Kategori:Personer fra Ullensvang kommune